
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 432 

21 Φεβρουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της αριθμ. 2/80579/ΔΥΕΠ/1 -11-2012 κοι¬ 
νής υπουργικής απόφασης «Καθορισμός φορέ¬ 
ων του Υπουργείου Τουρισμού ελεγχόμενων από 
τη Γενική Διεύθυνση Δημοσιονομικών Ελέγχων 

(ΓΔΔ.Ε.) του Υπουργείου Οικονομικών». 1 

Χορήγηση άδειας ιδιωτικού σχολείου Πρωτοβάθμι¬ 
ας Εκπαίδευσης - Συστεγαζόμενου Νηπιαγωγεί¬ 
ου με ΜΦΠΑΔ. 2 

Καθιέρωση 24ωρης λειτουργίας της Δ.Ε.Υ.Α. Φλώ¬ 
ρινας. 3 


Έγκριση της αριθμ. 14/2013 απόφασης του Διοικητικού 
Συμβουλίου του Ν.Π.ΔΔ. με την επωνυμία «Δημο¬ 
τικό Λιμενικό Ταμείο Καλαμάτας» Δήμου Καλαμά¬ 
τας Νομού Μεσσηνίας που αφορά την κατάρτιση 


του Οργανισμού Εσωτερικής Υπηρεσίας του. 4 

Τροποποίηση της συστατικής πράξης του Ν.Π.ΔΔ. 
«Νομικό Πρόσωπο Δημοσίου Δικαίου Παιδείας, Πο¬ 
λιτισμού, Αθλητισμού Σικυωνίων “Η ΜΗΚΩΝΗ”» του 

Δήμου Σικυωνίων. 5 

Αποδοχή παραίτησης του Καθηγητή Πρώτης Βαθμί¬ 
δας Βενετσάνου Μαυρέα, από τη θέση του Αντι- 
πρύτανη - Αναπληρωτή Πρύτανη του Πανεπιστη¬ 
μίου Ιωαννίνων. 6 


ΑΠΟΦΑΣΕΙ Σ 

Αριθμ. 2/12813/ΔΥΕΠ (1) 


Τροποποίηση της αριθμ. 2/80579/ΔΥΕΠ/1-11-2012 κοινής 
υπουργικής απόφασης «Καθορισμός φορέων του 
Υπουργείου Τουρισμού ελεγχόμενων από τη Γενική 
Διεύθυνση Δημοσιονομικών Ελέγχων (Γ.Δ.Δ.Ε.) του 
Υπουργείου Οικονομικών». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΤΟΥΡΙΣΜΟΥ 

Έχοντας υπόψη: 

1. Τις διατάξεις: α) του άρθρου 3 και 4 του Ν.3492/2006 
(ΦΕΚ Α' 210) «Οργάνωση συστημάτων ελέγχου για τη 
διασφάλιση της χρηστής δημοσιονομικής διαχείρισης 
του κρατικού προϋπολογισμού και των εκτός του κρα¬ 
τικού προϋπολογισμού φορέων και άλλες διατάξεις» 


β) του άρθρου 3 του Ν. 2362/1995 (ΦΕΚ Α' 247) «Περί 
Δημοσίου Λογιστικού, ελέγχου των δαπανών του κρά¬ 
τους και άλλες διατάξεις», όπως τροποποιήθηκε με το 
άρθρο 4 του Ν.3871/2010 (ΦΕΚ Α' 241) «Δημοσιονομική 
Διαχείριση και Ευθύνη» 

γ) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του Π.Δ. 63/2005 (ΦΕΚ Α' 98). 

2. Την αριθμ. 2/80579/ΔΥΕΠ/1-11-2012 κοινή υπουργική 
απόφαση «Καθορισμός φορέων του Υπουργείου Τουρι¬ 
σμού ελεγχόμενων από τη Γ ενική Διεύθυνση Δημοσιονο¬ 
μικών Ελέγχων (Γ.Δ.Δ.Ε.) του Υπουργείου Οικονομικών" 
(ΦΕΚ 3234/Β75-12-2012). 

3. Τις διατάξεις του άρθρου 4 παρ.1 περ.α του 
Ν.4109/2013 «Κατάργηση και συγχώνευση νομικών προ¬ 
σώπων του Δημοσίου και του ευρύτερου δημόσιου το¬ 
μέα - Σύσταση Γ ενικής Γ ραμματείας για το συντονισμό 
του κυβερνητικού έργου και άλλες διατάξεις» (ΦΕΚ 16/ 
Α'/23-1-2013). 

4. Το Π.Δ 185/2009 «Ανασύσταση του Υπουργείου Οι¬ 
κονομικών κ.λπ.» (ΦΕΚ Α' 213). 

5. Το Π.Δ 85/2012 «Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών» (ΦΕΚ 141/ 
Α'/21-6-2012), όπως τροποποιήθηκε με το Π.Δ. 98/2012 
(ΦΕΚ 160/Α'/10-8-2012). 

6. Την αριθμ. Υ48/Β/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (ΦΕΚ 2105/ 
Β79-7-2012). 

7. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141 /Α'/21 -6-2012). 

8. Το γεγονός ότι η παρούσα απόφαση δεν προκα- 
λεί δαπάνη σε βάρος του κρατικού προϋπολογισμού, 
αποφασίζουμε: 

Τροποποιούμε την αριθμ. 2/80579/ΔΥΕΠ/1-11-2012 κοι¬ 
νή απόφαση των Υπουργών Οικονομικών και Τουρι¬ 
σμού «Καθορισμός φορέων του Υπουργείου Τουρισμού 
ελεγχόμενων από τη Γ ενική Διεύθυνση Δημοσιονομικών 
Ελέγχων (Γ.Δ.Δ.Ε.) του Υπουργείου Οικονομικών», και 
αντικαθιστούμε την κατηγορία 2. Νομικά Πρόσωπα Δη¬ 
μοσίου Δικαίου, ως ακολούθως. 

α. Ελληνικός Οργανισμός Τουρισμού (Ε.Ο.Τ.) 

β. Ξενοδοχειακό Επιμελητήριο Ελλάδος (Ξ.Ε.Ε.) 

Κατά τα λοιπά ισχύει η αριθμ. 2/80579/ΔΥΕΠ/1 -11-2012 
κοινή υπουργική απόφαση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ ΤΟΥΡΙΣΜΟΥ 

ΧΡΗΣΤΟΣ ΣΤΑΪΚΟΥΡΑΣ ΟΛΓΑ ΚΕΦΑΛΟΓΙΑΝΝΗ 

-♦- 

Αριθμ. Φ.2.ΓΑ/145745/Δ5 (2) 

Χορήγηση άδειας ιδιωτικού σχολείου Πρωτοβάθμιας 
Εκπαίδευσης - Συστεγαζόμενου Νηπιαγωγείου με 
ΜΦΠΑΔ. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του Ν. 682/1977 Α'244. 

2. Τις διατάξεις της υποπαρ. Θ3, της παρ. Θ του άρ¬ 
θρου πρώτου του Ν.4093/2012 Α'222, «Εγκριση Μεσο¬ 
πρόθεσμου ... 2013-2016», όπως τροποποιήθηκαν από τις 
διατάξεις του άρθρου 30 του Ν.4111/2013, Α'18 «Συνταξι- 
οδοτικές ρυθμίσεις ... και άλλες επείγουσες διατάξεις» 
και όπως αντικαταστάθηκαν από τις διατάξεις του άρ¬ 
θρου πρώτου του Ν.4152/2013 Α' 107 «Επείγοντα μέτρα 
εφαρμογής ... και 4127/2013 ». 

3. Την αρ. 10135/1Α/18-11-2012 υπουργική απόφαση «Κα¬ 
θορισμός ποσού παραβολών και χρηματικών ποσών 
για παρόχους ιδιωτικής εκπαίδευσης και κατάρτισης 
κατά την παρ. Θ του πρώτου άρθρου του Ν.4093/2012» 
(Β'3057), όπως τροποποιήθηκε με την αρ. 34566/1Α/ 
12-03-2013 υπουργική απόφαση (Β'756). 

4. Την αρ. 151678/1Α/3-12-2012 υπουργική απόφαση 
«Καθορισμός απαιτούμενων δικαιολογητικών .. ΝΠΔΔ» 
(Β'3324). 

5. Τη με αριθμ. 12049/30-9-2002 απόφαση του Νομάρ¬ 
χη Αθηνών χορήγησης άδειας ίδρυσης και λειτουργίας 
αντίστοιχα, μονάδας φροντίδας προσχολικής αγωγής 
και διαπαιδαγώγησης (παιδικού σταθμού) στην Σέλλη 
Χαρίκλεια. 

6. Την από 12-6-2013 αίτηση της Σέλλη Χριστίνας με 
την οποία δηλώνεται και ο αριθμός των νηπίων. 

7. Την αρ. ΔΑ/34150/20-09-2013 Γνώμη του ΕΟΠΠΕΠ. 

8. Τη με αρ. 90595/ΣΤ5/5-7-2013 απόφαση του Πρωθυ¬ 
πουργού και του Υπουργού Παιδείας και Θρησκευμάτων 
«Ανάθεση αρμοδιοτήτων στους Υφυπουργούς Παιδείας 
και Θρησκευμάτων, Κωνσταντίνο Γκιουλέκα και Συμεών 
Κεδίκογλου» (ΦΕΚ 1667, τ.Β'), αποφασίζουμε: 

Από το σχολικό έτος 2013-2014 χορηγούμε στην Σέλ¬ 
λη Χαρίκλεια άδεια ιδιωτικού σχολείου Πρωτοβάθμι¬ 
ας Εκπαίδευσης - Συστεγαζόμενου Νηπιαγωγείου στη 
ΜΦΠΑΔ της Σέλλη Χαρίκλειας για αριθμό νηπίων δέκα 
πέντε (15). Ο διακριτικός τίτλος της άδειας ίδρυσης και 
λειτουργίας είναι: «Συστεγαζόμενο νηπιαγωγείο-ΣΕΛ- 
ΛΗ ΧΑΡΙΚΛΕΙΑ», το οποίο θα λειτουργήσει στην οδό 
Ρεμούνδου 23, στην Αθήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 9 Οκτωβρίου 2013 

Ο ΥΦΥΠΟΥΡΓΟΣ 

ΣΥΜΕΩΝ ΚΕΔΙΚΟΓΛΟΥ 


Αριθμ. 4347/310 (3) 

Καθιέρωση 24ωρης λειτουργίας της Δ.Ε.Υ.Α. Φλώρινας. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ- ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 280 του Ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης-Πρόγραμμα-Καλλικράτης» (ΦΕΚ 87/ 
τ.Α77-6-2010). 

2. Τις διατάξεις του ΠΔ141/2010 «Οργανισμός της Απο¬ 
κεντρωμένης Διοίκησης Ηπείρου-Δυτικής Μακεδονίας» 
(ΦΕΚ 234/Τ.Α727-12-2010). 

3. Τις διατάξεις των παρ.3 και 6 του άρθρου 36 του 
Ν.3584/2007 «Κύρωση του Κώδικα Κατάστασης Δημοτι¬ 
κών και Κοινοτικών Υπαλλήλων» (ΦΕΚ 143/τ.Α'/28-6-2007). 

4. Τις διατάξεις του Ν. 1069/1980, όπως αυτός τροπο¬ 
ποιήθηκε και ισχύει. 

5. Την αριθ. 19/2014 απόφαση του Διοικητικού Συμβουλί¬ 
ου της Δ.Ε.Υ.Α.Φ. με θέμα «Καθιέρωση 24ωρης λειτουργίας 
των Υπηρεσιών (Τεχνική, Οικονομική, Διοικητική) της Δη¬ 
μοτικής ΕπιχείρησηςΎδρευσης Αποχέτευσης Φλώρινας». 

6. Τις ανάγκες της υπηρεσίας για την καθιέρωση 
εικοσιτετράωρης λειτουργίας της Δ.Ε.Υ.Α.Φ., που θα 
ισχύει για κάθε έτος, για την αντιμετώπιση εκτάκτων, 
απρόβλεπτων και κατεπειγόντων περιστατικών, πέραν 
της 22:00 ώρας, σε Κυριακές, Αργίες, Εξαιρέσιμες κ.λπ. 

7. Την αριθ. 8484/16-12-2013 Βεβαίωση Πίστωσης της Οι¬ 
κονομικής Υπηρεσίας της Δημοτικής ΕπιχείρησηςΎδρευ- 
σης Αποχέτευσης Φλώρινας (Δ.Ε.Υ.Α.Φ.), περί ύπαρξης 
πιστώσεων στον Προϋπολογισμό της Δ.Ε.Υ.Α.Φ. οικονο¬ 
μικού έτους 2014, για την Υπερωριακή Απασχόληση των 
υπαλλήλων Δ.Ε.Υ.Α.Φ κατά τις νυκτερινές ώρες (μετά 
την 22α ώρα), Κυριακές, Αργίες και λοιπές εξαιρέσιμες. 

8. Την αριθμ. 577/30-01-2014 Βεβαίωση Πίστωσης της 
Οικονομικής Υπηρεσίας της Δημοτικής Επιχείρησης 
Ύδρευσης Αποχέτευσης Φλώρινας (Δ.Ε.Υ.Α.Φ.), περί 
πρόβλεψης πιστώσεων στους Προϋπολογισμούς της 
Δ.Ε.Υ.Α.Φ. των επόμενων οικονομικών ετών, για την Υπε- 
ρωριακή Απασχόληση των υπαλλήλων Δ.Ε.Υ.Α.Φ κατά τις 
νυκτερινές ώρες (μετά την 22α ώρα), Κυριακές, Αργίες 
και λοιπές εξαιρέσιμες. 

9. Την αριθμ. πρωτ. 8475/16-12-2013Έκθεση Δ.Ε.Υ.Α.Φ. με 
Θέμα: «Υπερωριακή Απασχόληση υπαλλήλων Δ.Ε.Υ.Α.Φ. 
κατά τις νυκτερινές ώρες (μετά την 22α ώρα), Κυριακές, 
Αργίες και λοιπές εξαιρέσιμες, έτους 2014». 

10. Την αριθμ. πρωτ. 576/30-01-2014Έκθεση Δ.Ε.Υ.Α.Φ. 
με θέμα: «Υπερωριακή Απασχόληση υπαλλήλων 
Δ.Ε.Υ.Α.Φ. κατά τις νυκτερινές ώρες (μετά την 22α ώρα), 
Κυριακές, Αργίες και λοιπές εξαιρέσιμες, για τα επόμενα 
έτη», αποφασίζουμε: 

Την καθιέρωση εικοσιτετράωρης λειτουργίας κατά τις 
Κυριακές, αργίες και λοιπές εξαιρέσιμες ημέρες (όλες 
τις ημέρες του μήνα), όλων των υπηρεσιών της Δ.Ε.Υ.Α.Φ. 
(Τεχνική, Διοικητική, Οικονομική Υπηρεσία) για κάθε 
έτος, προκειμένου να αντιμετωπίζονται έκτακτες, επο¬ 
χικές ή επείγουσες, απρόβλεπτες υπηρεσιακές ανάγκες 
και για την εξυπηρέτηση των αναγκών που πιθανόν να 
προκύπτουν οποιαδήποτε ώρα και ημέρα για την άμεση 
και κατά τον καλύτερο δυνατό τρόπο αποκατάσταση 
βλαβών στα δίκτυα και στις εγκαταστάσεις, στα πλαίσια 
της προστασίας και διασφάλισης της δημόσιας υγείας 
και περιουσίας των πολιτών, όπως προτείνεται με την 
υπ’ αριθ. 19/2014 απόφαση του Διοικητικού Συμβουλίου 
της Δ.Ε.Υ.Α.Φ., το οποίο αποφάσισε τα εξής: 

«Προτείνει την καθιέρωση εργασίας όλου του προσωπικού της Δ.Ε.Υ.Α.Φ. (Τεχνική, Διοικητική, Οικονομική 
Υπηρεσία) κατά τις νυχτερινές ώρες (μετά την 22:00 ώρα), κατά τις Κυριακές και λοιπές εξαιρέσιμες ημέρες για 
όλες τις ημέρες του μήνα, για κάθε έτος, ως ακολούθως: 

Τεχνική Υπηρεσία Δ.Ε.Υ.Α.Φ. 


ΚΛΑΔΟΣ ΥΠΗΡΕΤΟΥΝΤΩΝ ΥΠΑΛΛΗΛΩΝ 

ΑΡΙΘΜΟΣ ΥΠΗΡΕΤΟΥΝΤΩΝ 
ΥΠΑΛΛΗΛΩΝ 

ΑΡΙΘΜΟΣ ΠΡΟΤΕΙΝΟΜΕΝΩΝ 
ΥΠΑΛΛΗΛΩΝ 

Π.Ε. ΜΗΧΑΝΙΚΩΝ 

3 

3 

Τ.Ε. ΜΗΧΑΝΙΚΩΝ 

1 

1 

Δ.Ε. ΔΙΟΙΚΗΤΙΚΟΥ 

2 

2 

Δ.Ε. ΧΕΙΡΙΣΤΩΝ ΜΗΧΑΝΗΜΑΤΩΝ 

2 

2 

Δ.Ε.. ΟΔΗΓΩΝ 

2 

2 

Δ.Ε. ΥΔΡΑΥΛΙΚΩΝ 

4 

3 

Υ.Ε. ΥΔΡΑΥΛΙΚΩΝ 

1 

1 

Υ.Ε. ΕΡΓΑΤΩΝ ΓΕΝΙΚΑ 

8 

7 

ΣΥΝΟΛΟ 

23 

21 


Προσωπικό Διυλιστηρίου Δ.Ε.Υ.Α.Φ. 


ΚΛΑΔΟΣ ΥΠΗΡΕΤΟΥΝΤΩΝ ΥΠΑΛΛΗΛΩΝ 

ΑΡΙΘΜΟΣ ΥΠΗΡΕΤΟΥΝΤΩΝ 
ΥΠΑΛΛΗΛΩΝ 

ΑΡΙΘΜΟΣ ΠΡΟΤΕΙΝΟΜΕΝΩΝ 
ΥΠΑΛΛΗΛΩΝ 

Υ.Ε. ΦΥΛΑΚΑΣ - ΓΕΝΙΚΩΝ ΚΑΘΗΚΟΝΤΩΝ 

2 

2 

Υ.Ε. ΕΡΓΑΤΗΣ ΓΕΝΙΚΩΝ ΚΑΘΗΚΟΝΤΩΝ 

1 

1 

ΗΛΕΚΤΡΟΛΟΓΟΣ - ΣΥΝΤΗΡΗΤΗΣ 

1 

1 

ΣΥΝΟΛΟ 

4 

4 


Προσωπικό Εγκαταστάσεων Επεξεργασίας Λυμάτων - Βιολογικός Καθαρισμός Δ.Ε.Υ.Α.Φ. 


ΚΛΑΔΟΣ ΥΠΗΡΕΤΟΥΝΤΩΝ ΥΠΑΛΛΗΛΩΝ 

ΑΡΙΘΜΟΣ ΥΠΗΡΕΤΟΥΝΤΩΝ 

ΑΡΙΘΜΟΣ ΠΡΟΤΕΙΝΟΜΕΝΩΝ 


ΥΠΑΛΛΗΛΩΝ 

ΥΠΑΛΛΗΛΩΝ 

Δ.Ε. ΤΕΧΝΙΤΗΣ ΣΥΓΚΟΛΛΗΣΕΩΝ & 
ΜΕΤΑΛΛΙΚΩΝ ΚΑΤΑΣΚΕΥΩΝ 

1 

1 

Δ.Ε. ΗΛΕΚΤΡΟΛΟΓΟΣ - ΣΥΝΤΗΡΗΤΗΣ 

1 

1 

Δ.Ε. ΜΗΧΑΝΟΤΕΧΝΙΤΗΣ 

1 

1 

ΣΥΝΟΛΟ 

3 

3 


Διοικητική Υπηρεσία Δ.Ε.Υ.Α.Φ. 


ΚΛΑΔΟΣ ΥΠΗΡΕΤΟΥΝΤΩΝ ΥΠΑΛΛΗΛΩΝ 

ΑΡΙΘΜΟΣ ΥΠΗΡΕΤΟΥΝΤΩΝ 
ΥΠΑΛΛΗΛΩΝ 

ΑΡΙΘΜΟΣ ΠΡΟΤΕΙΝΟΜΕΝΩΝ 
ΥΠΑΛΛΗΛΩΝ 

Π.Ε. ΔΙΟΙΚΗΤΙΚΩΝ 

1 

1 

Δ.Ε. ΔΙΟΙΚΗΤΙΚΩΝ 

4 

4 

ΣΥΝΟΛΟ 

5 

5 


Οικονομική Υπηρεσία Δ.Ε.Υ.Α.Φ. 


ΚΛΑΔΟΣ ΥΠΗΡΕΤΟΥΝΤΩΝ ΥΠΑΛΛΗΛΩΝ 

ΑΡΙΘΜΟΣ ΥΠΗΡΕΤΟΥΝΤΩΝ 
ΥΠΑΛΛΗΛΩΝ 

ΑΡΙΘΜΟΣ ΠΡΟΤΕΙΝΟΜΕΝΩΝ 
ΥΠΑΛΛΗΛΩΝ 

Τ.Ε. ΛΟΓΙΣΤΩΝ 

1 

1 

Δ.Ε. ΒΟΗΘΟΥ ΛΟΓΙΣΤΗ 

1 

1 

ΣΥΝΟΛΟ 

2 

2 


Η κατανομή των ωρών απασχόλησης του προσωπικού θα γίνεται ανάλογα με τις ανάγκες της ΔΕΥΑΦ και δεν 
θα υπερβαίνει τις 16 ώρες το μήνα ανά υπάλληλο. 

Οι δαπάνες που θα προκληθούν στον εγκεκριμένο προϋπολογισμό της Δ.Ε.Υ.Α.Φ οικονομικού έτους 2014, έχουν 
προβλεφθεί για υπερωριακή απασχόληση των υπαλλήλων της Δ.Ε.Υ.Α.Φ. κατά τις νυχτερινές ώρες (μετά την 22α 
ώρα), Κυριακές, αργίες και λοιπές εξαιρέσιμες και θα ανέρχονται στο ποσό των “16.000,00” €. 

Οι δαπάνες που θα προκαλούνται κάθε έτος από την απόφαση αυτή, ύψους “16.000,00”€ θα προβλέπονται στον 
εκάστοτε εγκεκριμένο προϋπολογισμό της Δ.Ε.Υ.Α.Φ. κάθε οικονομικού έτους και θα βαρύνουν τους παρακάτω 
κωδικούς: 


1 

Κ.Α. 

60.00.00 

Τακτικές αποδοχές υπαλλήλων 

2 

Κ.Α. 

60.00.01 

Τακτικές αποδοχές εργατοτεχνιτών 

3 

Κ.Α. 

60.01.00 

Αμοιβές έκτακτου προσωπικού 

4 

Κ.Α. 

60.03.00 

Εργοδοτική εισφορά ΙΚΑ - ΤΕΑΜ 

5 

Κ.Α. 

60.04.00 

Εργοδοτική εισφορά ΙΚΑ - ΤΕΑΜ εργατοτεχνιτών 

6 

Κ.Α. 

60.06.00 

Εργοδοτική εισφορά ΙΚΑ - ΤΕΑΜ εκτάκτων 

7 

Κ.Α. 

60.03.07 

ΤΣΜΕΔΕ κύρια σύνταξη 

8 

Κ.Α. 

60.03.09 

ΤΣΜΕΔΕ κλάδος υγείας 

9 

Κ.Α. 

60.03.08 

ΤΣΜΕΔΕ επικουρική ασφάλιση 


• Αριθμ. Πρωτ. 8484/16-12-2013 Βεβαίωσης Πίστωσης της Δημοτικής ΕπιχείρησηςΎδρευσης Αποχέτευσης Φλώ¬ 
ρινας (Δ.Ε.Υ.Α.Φ.) για το έτος 2014. 

• Αριθμ. Πρωτ. 577/30-01-2014 Βεβαίωση Πίστωσης της Δημοτικής ΕπιχείρησηςΎδρευσης Αποχέτευσης Φλώ¬ 
ρινας (Δ.Ε.Υ.Α.Φ.) για τα επόμενα έτη. 

Συνεπώς, η καθιέρωση εργασίας όλου του προσωπικού της Δ.Ε.Υ.Α.Φ. (Τεχνική, Διοικητική, Οικονομική Υπηρεσία) 
κατά τις νυχτερινές ώρες (μετά την 22:00 ώρα), κατά τις Κυριακές και λοιπές εξαιρέσιμες ημέρες για όλες τις 
ημέρες του μήνα, για το έτος 2014, καθώς και για τα επόμενα έτη, προκειμένου να αντιμετωπιστούν οι αυξημένες 
υπηρεσιακές ανάγκες, κρίνεται απαραίτητη για όλους τους λόγους που αναπτύχθηκαν παραπάνω. 

Η απόφαση αυτή να δημοσιευθεί στην Εφημερίδα της Κυβερνήσεως. 


Κοζάνη, 10 Φεβρουάριου 2014 

Η Γενική Γραμματέας Αποκεντρωμένης Διοίκησης 
ΒΑΣΙΛΙΚΗ ΕΥΤΑΞΑ 


♦ 


Αριθμ. 6903/523 (4) 

Έγκριση της αριθμ. 14/2013 απόφασης του Διοικητικού 
Συμβουλίου του Ν.Π.Δ.Δ. με την επωνυμία «Δημοτικό 
Λιμενικό Ταμείο Καλαμάτας» Δήμου Καλαμάτας Νο¬ 
μού Μεσσηνίας που αφορά την κατάρτιση του Ορ¬ 
γανισμού Εσωτερικής Υπηρεσίας του. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν.3852/2010 (ΦΕΚ 87/τ.Α'/7-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως των άρθρων 103 και 280. 

2. Τις διατάξεις του άρθρου 8 του Π.Δ. 139/2010 (ΦΕΚ 
232/τ.Α727-12-2010) «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου». 

3. Τις διατάξεις του άρθρου 10 του Ν.3584/2007 (ΦΕΚ 
143/Α'/28-6-2007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

4. Τις διατάξεις των άρθρων 234, 235, 236, 240 και 
244 του Ν.3463/2006 (ΦΕΚ 114/Α78-6-2006) «Κύρωση του 
Κώδικα Δήμων και Κοινοτήτων». 

5. Τις διατάξεις του Ν.2503/1997 (ΦΕΚ 107/τ.Α730-5-1997) 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπικής Αυτοδιοίκηση και άλλες 
διατάξεις». 

6. Τις διατάξεις του άρθρου 28 του Ν.2738/1999 (ΦΕΚ 
180/τ.Α79-9-1999) «Συλλογικές Διαπραγματεύσεις στη 
Δημόσια Διοίκηση, μονιμοποιήσεις συμβασιούχων αορί¬ 
στου χρόνου και άλλες διατάξεις» όπως τροποποιήθηκε 
και ισχύει. 

7. Το Π.Δ/γμα 173/2001 (ΦΕΚ 149/τ.Α75-7-2001) ανα¬ 
φορικά με τη μεταφορά αρμοδιοτήτων του Λιμενικού 
Ταμείου Ν. Μεσσηνίας στο Δήμο Καλαμάτας και σύ¬ 
σταση Ν.Π.Δ.Δ. με την επωνυμία «Δημοτικό Λιμενικό 
Ταμείο Καλαμάτας», όπως τροποποιήθηκε με το Π.Δ/ 
γμα 75/2004 (ΦΕΚ 57/τ.Α727-2-2004). 

8. Τις διατάξεις του άρθρου 46 του Ν.4071/2012 (ΦΕΚ 
85/τ.Α7ΐ1-4-2012) «Ρυθμίσεις για την τοπική ανάπτυξη, 
την αυτοδιοίκηση και την αποκεντρωμένη διοίκηση Εν¬ 
σωμάτωση οδηγίας 2009/50/ΕΚ». 


9. Την αριθμ. 20428/2553/30-8-2013 απόφαση του Γε¬ 
νικού Γραμματέα της Αποκεντρωμένης Διοίκησης Πελ/ 
σου, Δυτικής Ελλάδας και Ιονίου, που αφορά «Εναρξη 
λειτουργίας του Νομικού Προσώπου Δημοσίου Δικαίου 
με την επωνυμία “Δημοτικό Λιμενικό Ταμείο Καλαμά¬ 
τας”». 

10. Την αριθμ. 32413/13-8-2013 (ΦΕΚ 2048/τ.Β722-8-2013) 
κοινή απόφαση των Υπουργών Εσωτερικών, Ναυτιλίας 
και Αιγαίου που αφορά κατανομή του τακτικού προσω¬ 
πικού που υπηρετούσε στο Λιμενικό Ταμείο Καλαμάτας 
στο Δημοτικό Λιμενικό Ταμείο Καλαμάτας. 

11. Τις διατάξεις των Π.Δ/των 37α/1987, 22/1990 και 
50/2001 που αφορούν τον καθορισμό των προσόντων 
διορισμού σε θέσεις φορέων του δημοσίου τομέα, όπως 
ισχύουν με τις τροποποιήσεις τους. 

12. Τις διατάξεις του Π.Δ/τος 410/1988 που αφορά το 
προσωπικό με σύμβαση εργασίας ιδιωτικού δικαίου του 
Δημοσίου των ΟΤΑ και των λοιπών ΝΠΔΔ. 

13. Τις διατάξεις του Ν.2190/1994 που αφορά τη σύ¬ 
σταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης όπως ισχύει με τις 
τροποποιήσεις του. 

14. Τ ις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα Κυβερνη¬ 
τικά Όργανα» που κυρώθηκε με το άρθρο πρώτο του 
Π.Δ. 63/2005 (ΦΕΚ 98/τ.Α722-4-2005). 

15. Τις διατάξεις του Ν.4024/2011 (ΦΕΚ 226/τ.Α727-10-2011) 
«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012 - 2015» και ιδίως των άρθρων 10, 32 
παρ. 1 και 33 παρ.1. 

16. Την αριθμ. ΓΓ15650/1253/1 -3-2011 (ΦΕΚ 480/τ.Β7 
29-3-2011) απόφαση του Γ ενικού Γ ραμματέα της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου «Μεταβίβαση δικαιώματος υπογραφής “Με 
εντολή Γ ενικού Γ ραμματέα” στον Προϊστάμενο της Γ ενι¬ 
κής Διεύθυνσης και στους Προϊσταμένους των Υπηρεσι¬ 
ών της Γ ενικής Διεύθυνσης Εσωτερικής Λειτουργίας της 
Αποκεντρωμένης Διοίκησης Πελοποννήσου - Δυτικής 
Ελλάδας και Ιονίου». 

17. Την αριθμ. 131794/13018/31-10-2013 απόφαση του 
Γενικού Γραμματέα της Αποκεντρωμένης Διοίκησης 

Πελοποννήσου, Δυτικής Ελλάδας και Ιονίου «Ανάθεση 
άσκησης καθηκόντων αναπλήρωσης Προϊσταμένου της 
Γενικής Διεύθυνσης Εσωτερικής Λειτουργίας της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου». 

18. Την αριθμ. 14/2013 απόφαση του Διοικητικού Συμ¬ 
βουλίου του Ν.Π.Δ.Δ. με την επωνυμία «Δημοτικό Λι¬ 
μενικό Ταμείο Καλαμάτας» που αφορά την κατάρτιση 
του Οργανισμού Εσωτερικής Υπηρεσίας του Νομικού 
Προσώπου. 

19. Την αριθμ. 445/2013 απόφαση του Δημοτικού Συμ¬ 
βουλίου Δήμου Καλαμάτας με την οποία εγκρίνεται η 
αριθμ. 14/2013 απόφαση του Νομικού Προσώπου. 

20. Τη σύμφωνη γνώμη του Υπηρεσιακού Συμβουλίου 
Προσωπικού των ΟΤΑ Νομού Μεσσηνίας που διατυπώ¬ 
νεται στο αριθμ. 8/28-12-2013 πρακτικό του (απόφαση 
100), αποφασίζουμε: 

Εγκρίνουμε την αριθμ. 14/2013 απόφαση του Διοικητι¬ 
κού Συμβουλίου του Ν.Π.Δ.Δ. με την επωνυμία «Δημοτικό 
Λιμενικό Ταμείο Καλαμάτας» Δήμου Καλαμάτας Νομού 
Μεσσηνίας που αφορά την κατάρτιση του Οργανισμού 
Εσωτερικής Υπηρεσίας του που έχει ως εξής: 

ΚΕΦΑΛΑΙΟ Α. 

ΔΙΑΡΘΡΩΣΗ ΚΑΙ ΛΕΙΤΟΥΡΓΙΑ ΥΠΗΡΕΣΙΩΝ 
Αρθρο 1 

Οι υπηρεσίες του Δημοτικού Λιμενικού Ταμείου Κα¬ 
λαμάτας διαρθρώνονται όπως ακόλουθα: 

1. Τμήμα Διοικητικών - Οικονομικών Υπηρεσιών και 
Υπηρεσιών υποστήριξης. 

Αρθρο 2 

Οι αυτοτελείς οργανικές μονάδες του άρθρου 1 συ¬ 
γκροτούνται από τα παρακάτω επιμέρους γραφεία με 
τις αντίστοιχα αναφερόμενες αρμοδιότητες το καθένα: 

Ια. Γ ραφείο Διοικητικών Υπηρεσιών. 

Αρμοδιότητες σε θέματα Διοικητικών Υπηρεσιών. 

Χειρίζεται όλα τα θέματα διοικητικής φύσεως του 
Νομικού Προσώπου και της λειτουργίας του Διοικητικού 
Συμβουλίου. 

Φροντίζει για την τήρηση της και παρακολούθηση 
της ισχύουσας κάθε φορά Νομοθεσίας, σχετικά με την 
υπηρεσιακή και συνταξιοδοτική κατάσταση του προ¬ 
σωπικού. 

Χειρίζεται όλα τα θέματα που αναφέρονται στην 
πρόσληψη μόνιμου και εποχιακού προσωπικού για την 
κάλυψη των αναγκών του Νομικού Προσώπου. 

Επίσης θέματα σχετικά με τις τοποθετήσεις, μετατά¬ 
ξεις, αξιολογήσεις, αποσπάσεις, συντάξεις αδειών κ.λπ, 
που αφορούν το προσωπικό οποιοσδήποτε σχέσης 
εργασίας. 

Τηρεί και ενημερώνει τους ατομικούς φακέλους του 
προσωπικού και μεριμνά για τη χορήγηση βεβαιώσεων 
πλην φορολογικών. 

Επιμελείται της παραλαβής, πρωτοκόλλησης και δι¬ 
ανομής κάθε εισερχόμενου και εξερχόμενου εγγράφου 
και τηρεί αρχείο αλληλογραφίας. 

Μεριμνά για τη δακτυλογράφηση και αναπαραγωγή 
εγγράφων και εντύπων. 

Μεριμνά για τη λειτουργία του Τηλεφωνικού Κέντρου, 
των τηλετύπων και λοιπών μέσων επικοινωνίας. 

Μεριμνά για τη φύλαξη των κτιρίων, εγκαταστάσεων 
και μηχανημάτων που ανήκουν στην κυριότητα του Νο¬ 
μικού Προσώπου. 


Μεριμνά για την καθαριότητα των κτιρίων του Δημο¬ 
τικού Λιμενικού Ταμείου. 

Παρακολουθεί και διεκπεραιώνει θέματα των ΠΣΕΑ. 

Δέχεται και εξετάζει παράπονα πολιτών και φροντίζει 
για την έγκαιρη πληροφόρησή τους για θέματα που 
τους αφορούν. 

Η βεβαίωση από τον Προϊστάμενο ή τον νόμιμο ανα¬ 
πληρωτή του, της ακρίβειας αντιγράφων, φωτογραφιών 
ή φωτοτυπιών οποιωνδήποτε εγγράφων, με την επίδειξη 
του πρωτότυπου, καθώς και η βεβαίωση του γνήσιου της 
υπογραφής του προσωπικού και των πολιτών. 

Διεξάγει κάθε υπηρεσία που του ανατίθεται από τον 
Πρόεδρο ή το Δ.Σ. ή από διάταξη νόμου που δεν έχει 
προβλεφθεί ανωτέρω, εφόσον δεν υπάγεται στην αρ¬ 
μοδιότητα άλλου γραφείου. 

Μεριμνά για την κάλυψη των μηχανογραφικών ανα¬ 
γκών του Ν.Π.Δ.Δ., την λειτουργία, εκμετάλλευση και συ¬ 
ντήρηση του εξοπλισμού καθώς και την υποστήριξη σε 
ειδικευμένους τομείς της ηλεκτρονικής πληροφορικής. 

1β. Γ ραφείο Οικονομικών Υπηρεσιών 
Αρμοδιότητες σε θέματα εσόδων - εξόδων - 
περιουσίας - διαχείρισης υλικού. 

Καταρτίζει σχέδιο προϋπολογισμού το οποίο ειση- 
γείται ο Πρόεδρος στο Διοικητικό Συμβούλιο μέσα στις 
προθεσμίες του Δ.Κ.Κ. 

Παρακολουθεί την εξέλιξη του προϋπολογισμού και 
εισηγείται τυχόν αναμόρφωσή του. 

Τηρεί φάκελο για κάθε ακίνητο ιδιοκτησίας του Νο¬ 
μικού Προσώπου που περιέχει όλα τα στοιχεία που θε¬ 
μελιώνουν τα επί του ακινήτου δικαιώματα. 

Διαχειρίζεται τα πάσης φύσεως υλικά όλων των υπη¬ 
ρεσιών του Ν.Π.Δ.Δ. 

Τηρεί βιβλίο αποθήκης, παραλαβής και παράδοσης 
άχρηστου υλικού και μεριμνά για την εκποίηση ή κατα¬ 
στροφή άχρηστων υλικών, μετά από απόφαση οικείων 
επιτροπών. 

Εισηγείται και διεκπεραιώνει τη διαδικασία για τη μί¬ 
σθωση ή εκμίσθωση ακινήτων. 

Επιμελείται την εκκαθάριση και εντολή πληρωμών 
κάθε δαπάνης, αφού ελεγχθεί η νομιμότητα και η πλη¬ 
ρότητα των δικαιολογητικών και διενεργεί κάθε είδους 
λογιστικές εγγραφές στα λογιστικά βιβλία. 

Εκδίδει τα χρηματικά εντάλματα πληρωμής κάθε δα¬ 
πάνης, τις μισθοδοτικές καταστάσεις προσωπικού και 
τηρεί μισθολογικά αρχεία πάσης φύσεως προσωπικού. 

Μεριμνά για την είσπραξη κάθε εσόδου του Νομικού 
Προσώπου. 

Καταρτίζει σε συνεργασία με το Ταμείο τον απολο¬ 
γισμό εσόδων - εξόδων. 

Συγκεντρώνει όλα τα αιτήματα που αναφέρονται σε 
προμήθειες και διεξάγει τις από το νόμο προβλεπόμενες 
διαδικασίες για την πραγματοποίησή τους. 

Χειρίζεται όλα τα θέματα που έχουν σχέση με την 
εκμετάλλευση των χώρων δικαιοδοσίας και μέσων που 
ανήκουν στο Ν.Π.Δ.Δ. καθώς και για την παροχή υπηρε¬ 
σιών σε πλοία και τρίτους και βεβαιώνει τα αντίστοιχα 
δικαιώματα. 

Εκτελεί ακόμη και κάθε πρόσθετη εργασία που του 
ανατίθεται από τον πρόεδρο ή το Δ.Σ. ή από διάταξη 
νόμου που δεν έχει προβλεφθεί παραπάνω και δεν ανή¬ 
κει στην αρμοδιότητα άλλης οργανικής μονάδας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρμοδιότητες σε θέματα Ειδικής Ταμειακής 
Υπηρεσίας. 

- Η Ειδική Ταμειακή Υπηρεσία, τελεί υπό την άμεση 
εποπτεία των αρμοδίων οργάνων του Ν.Π.Δ.Δ. Διεξάγει 
την ταμειακή υπηρεσία αυτού, με προσωπική ευθύνη του 
ταμία και των εισπρακτικών οργάνων. Με απόφαση του 
Προέδρου του Δ.Σ. ανατίθενται τα καθήκοντα ταμία και 
εισπρακτόρων σε υπαλλήλους του Ν.Π.Δ.Δ. Καθήκοντα 
και αρμοδιότητες της υπηρεσίας αυτής Είναι: 

Η διαμόρφωση και παρακολούθηση των ταμειακών 
προγραμμάτων με τη συνεχή παρακολούθηση των υπο¬ 
χρεώσεων και αναμενόμενων εισπράξεων. 

Η παραλαβή των Χρηματικών Ενταλμάτων πληρωμών 
και διενέργεια των πληρωμών προς τους δικαιούχους, 
μετά από έλεγχο των απαιτούμενων από την Νομοθε¬ 
σία δικαιολογητικών καθώς και των επιπρόσθετων, που 
ορίζει ο νόμος ότι πρέπει να προσκομίσουν (φορολογική 
ενημερότητα, ασφαλιστική ενημερότητα κ.λπ.). 

Η καταγραφή των διενεργούμενων πληρωμών σύμφω¬ 
να με τις ισχύουσες διατάξεις και διαδικασίες. 

Μέριμνα για την απόδοση των κάθε φύσης κρατήσεων 
υπέρ τρίτων. 

Η διενέργεια εισπράξεων οφειλών, έκδοση αντίστοι¬ 
χων γραμματίων είσπραξης και σχετική ενημέρωση του 
περιοδικού αρχείου οφειλετών κατά οφειλέτη. 

Η παρακολούθηση της εξόφλησης των υποχρεώσεων 
των οφειλετών και ενημέρωση του γραφείου εσόδων - 
εξόδων για τις καθυστερούμενες οφειλές. 

Η κατάρτιση των περιοδικών καταστάσεων προς πλη¬ 
ρωμή καθώς και πληρωθέντων εξόδων. 

Η παραλαβή των βεβαιωτικών καταλόγων των υπό¬ 
χρεων και των αντιστοίχων οφειλόμενων στο Ν.Π.Δ.Δ. 
ποσών κατά κατηγορία προσόδου.Έκδοση και μέριμνα 
για την κοινοποίηση ατομικών ή ειδικών προσκλήσεων 
προς τους οφειλέτες. 

Η αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
κατά κατηγορία προσόδου. 

Η τήρηση των διαδικασιών, αρχείων και γενικά λογα¬ 
ριασμών του λογιστικού συστήματος του Ν.Π.Δ.Δ. που 
αφορούν τα εισπρακτέα και τα πραγματοποιηθέντα έσο¬ 
δα του Ν.Π.Δ.Δ., σύμφωνα με τις ισχύουσες διαδικασίες. 

Η κατάρτιση των περιοδικών καταστάσεων εισπρα- 
χθέντων και εισπρακτέων εσόδων. 

Η τήρηση φυσικού ταμείου στα γραφεία του Ν.Π.Δ.Δ. 

Η διενέργεια χρηματικών δοσοληψιών με τις τράπεζες. 

Η τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται για 
την ενημέρωση του λογιστικού συστήματος του Ν.Π.Δ.Δ.. 

Παροχή κάθε είδους στοιχείων που ζητούνται από 
Δημόσιες - Ελεγκτικές υπηρεσίες σύμφωνα με τις δια¬ 
δικασίες που εκάστοτε ισχύουν. 

Κάθε άλλη εργασία που ανατίθεται από τον Πρόεδρο 
ή το Διοικητικό Συμβούλιο ή προβλέπεται από διάταξη 
νόμου και δεν έχει προβλεφθεί στον οργανισμό αυτό, 
εφόσον δεν ανήκει στην αρμοδιότητα άλλου γραφείου. 

Το Δημοτικό Λιμενικό Ταμείο Καλαμάτας επειδή δεν 
διαθέτει δική του Ταμειακή Υπηρεσία εξυπηρετείται 
από την Ταμειακή Υπηρεσία του Δήμου Καλαμάτας, 
σύμφωνα με τις διατάξεις του Ν. 3463/2006. 

1γ. Γραφείο Τεχνικών Υπηρεσιών 
Αρμοδιότητες Προγραμματισμού - Μελετών - 
Επίβλεψης Έργων. 

Η εκπόνηση του προγράμματος ανάπτυξης των εγκα¬ 
ταστάσεων των χώρων δικαιοδοσίας του Λιμενικού Τα¬ 
μείου. 


Ο χειρισμός των θεμάτων που αφορούν τις ζώνες του 
λιμένα καθώς και θεμάτων ρυμοτομίας, χωροταξίας και 
απαλλοτριώσεων. 

Η εκπόνηση των τεχνοοικονομικών μελετών έργων 
υποδομής και κτιρίων. 

Η αποτύπωση των έργων και εγκαταστάσεων του 
λιμένα. 

Η λειτουργία σχεδιαστηρίου. 

Η δημοπράτηση, παρακολούθηση, επίβλεψη, λειτουρ¬ 
γία, παραλαβή, συντήρηση, ανακαίνιση και επισκευή των 
έργων και κάθε φύσεως εγκαταστάσεων του Ν.Π.Δ.Δ.. 

Η εκτέλεση μικρών έργων με αυτεπιστασία μετά από 
απόφαση του Δ.Σ. 

Η επιμέλεια του πρασίνου στις περιοχές δικαιοδοσίας 
του Ν.Π.Δ.Δ. 

Η εκπόνηση κανονισμών χρήσης των έργων και εγκα¬ 
ταστάσεων του νομικού προσώπου. 

Η τήρηση και ενημέρωση αρχείου έργων (μελετών, 
στοιχείων κατασκευής, συντήρησης, επισκευής έργων 
υποδομής και κτιρίων και κόστος αυτών). 

Κάθε άλλη εργασία που ανατίθεται από τον Πρόεδρο 
ή το Δ.Σ. ή από διάταξη νόμου και δεν έχει προβλεφθεί 
στον οργανισμό αυτό, εφόσον δεν ανάγεται στον κύκλο 
καθηκόντων άλλου γραφείου. 

Αρμοδιότητες Ηλεκτρομηχανολογικών Έργων κα 
Συντήρησης Μηχανημάτων. 

Η εκπόνηση προγράμματος και μελετών ανάπτυξης 
και ανανέωσης του ηλεκτρομηχανολογικού εξοπλισμού. 

Η μελέτη και σύνταξη τεχνικών προδιαγραφών για 
την προμήθεια μηχανημάτων, πλωτών μέσων και κάθε 
φύσεως ηλεκτρομηχανολογικού και ηλεκτρονικού εξο¬ 
πλισμού. 

Η εκπόνηση κανονισμών λειτουργίας και συντήρησης 
ηλεκτρομηχανολογικού εξοπλισμού, εγκαταστάσεων 
και μηχανημάτων προς αποφυγή ατυχημάτων ή ζημιών. 

Η επισκευή και συντήρηση του ηλεκτρομηχανολογικού 
εξοπλισμού, εγκαταστάσεων, μηχανημάτων και πλωτών 
μέσων και η τήρηση αυτών σε ετοιμότητα διάθεσης. 

Η διαχείριση καυσίμων και λιπαντικών. 

Η τήρηση μητρώου και αρχείου ηλεκτρομηχανολο- 
γικού, ηλεκτρονικού εξοπλισμού, εκτός συστημάτων 
πληροφορικής που ανήκει στο γραφείο Διοικητικών 
Υπηρεσιών, μηχανημάτων και εγκαταστάσεων και κό¬ 
στος αυτών. 

Αρμοδιότητες σε θέματα καθαριότητας. 

Μεριμνά για την καθαριότητα και ευπρεπισμό των 
κοινοχρήστων χώρων (χερσαία και θαλάσσια ζώνη) αρ¬ 
μοδιότητας του Δημοτικού Λιμενικού Ταμείου. 

Στις παραπάνω αρμοδιότητες του το Γραφείο Τε¬ 
χνικών Υπηρεσιών εξυπηρετείται από την Διεύθυνση 
Τεχνικών Υπηρεσιών, την Διεύθυνση Καθαριότητας και 
Οχημάτων και την Διεύθυνση Γεωτεχνικών Υπηρεσιών 
του Δήμου Καλαμάτας. 

ΚΕΦΑΛΑΙΟ Β' 

ΠΡΟΣΩΠΙΚΟ - ΟΡΓΑΝΙΚΕΣ ΘΕΣΕΙΣ 
Αρθρο 3 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ και ΤΕ κατατάσσονται 
στους βαθμούς: ΣΤ (Εισαγωγικός), Ε, Δ, Γ, Β και Α (κατα¬ 
ληκτικός). Οι θέσεις της κατηγορίας ΔΕ κατατάσσονται 
στους βαθμούς: ΣΤ (Εισαγωγικός), Ε, Δ, Γ και Β (κατα- 

ληκτικός). Οι θέσεις της κατηγορίας ΥΕ κατατάσσονται 
στους βαθμούς: ΣΤ (εισαγωγικός), Ε, τα προσόντα διορι¬ 
σμού στις θέσεις αυτές είναι τα προβλεπόμενα από το 
Π.Δ 50/01, καθώς και εκείνα που μπορεί να ορίζονται με 
την προκήρυξη πλήρωσης θέσεων μετά από αίτημα και 
σχετική έγκριση του ΑΣΕΠ. Οι θέσεις που προβλέπονται 
ανά κατηγορία και κλάδο είναι οι ακόλουθες: 
ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
Κλάδος θέσεις 

ΔΕ Διοικητικού Λογιστικού 2 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Κλάδος 

ΥΕ Προσωπικού Καθαριότητας 1 
Σύνολο 3 

(αφορά τις θέσεις των υπαλλήλων που μεταφέρθηκαν 
από το Λιμενικό Ταμείο Ν. Μεσσηνίας) 

Αρθρο 4 

ΕΠΟΧΙΑΚΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. 
ΟΡΙΣΜΕΝΟΥ ΧΡΟΝΟΥ 
Δύο (2) θέσεις. 

Η κάλυψη των θέσεων αυτών θα γίνει σύμφωνα με τις 
διατάξεις του Ν.4024/2011 όπως και ισχύουν σήμερα ή 
με τις αντίστοιχες διατάξεις που τυχόν θα αντικατα¬ 
στήσουν τις προαναφερόμενες. 

ΚΕΦΑΛΑΙΟ Γ 

ΠΡΟΪΣΤΑΜΕΝΟΙ-ΕΝΤΑΞΗ ΠΡΟΣΩΠΙΚΟΥ 

Αρθρο 5 

Οι προϊστάμενοι των οργανικών μονάδων κρίνο- 
νται και τοποθετούνται σύμφωνα με τις διατάξεις του 
Ν. 4024/2011 όπως ισχύουν ή με τις διατάξεις που τυχόν 
θα τις αντικαταστήσουν. 

Οι κλάδοι, των οποίων οι υπάλληλοι κρίνονται για 
την κατάληψη θέσεων προϊσταμένων των οργανικών 
μονάδων του οργανισμού αυτού είναι οι ακόλουθοι (του 
Ν. 4024/2011): 

Του τμήματος Διοικητικών - Οικονομικών Υπηρεσιών 
και Υπηρεσιών Υποστήριξης, πρόΐσταται Υπάλληλος 
κλάδου ΠΕ Διοικητικού - Λογιστικού και σε περίπτω¬ 
ση έλλειψης αυτού ή σε περίπτωση που δεν έχει τον 
απαιτούμενο βαθμό, υπάλληλος του κλάδου ΤΕ Διοι- 
κητικού-Λογιστικού και σε περίπτωση έλλειψης αυτού 
ή σε περίπτωση που δεν έχει τον απαιτούμενο βαθμό, 
υπάλληλος του κλάδου ΔΕ Διοικητικού-Λογιστικού. 

ΚΕΦΑΛΑΙΟ Δ 
ΤΕΛΙΚΕΣ ΔΙΑΤΑΞΕΙΣ 

Άρθρο 6 

Η κατανομή του υπάρχοντος προσωπικού, καθώς και 
του προσωπικού που θα διοριστεί μελλοντικά, στις επι- 
μέρους διοικητικές μονάδες γίνεται με απόφαση του 
Προέδρου του Δ.Σ, λαμβάνοντας υπόψη τις λειτουργικές 
ανάγκες των μονάδων, τα προσόντα, την πείρα και τις 
ειδικές γνώσεις των υπαλλήλων και τη σχετική εισήγηση 
των Προϊσταμένων. 

ΑΚΡΟΤΕΛΕΥΤΙΟ ΑΡΘΡΟ - ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται για το οικονο¬ 
μικό έτος 2014 δαπάνη ύψους 44.500,00 € σε βάρος 
του προϋπολογισμού του Δημοτικού Λιμενικού Ταμείου 
Καλαμάτας η οποία και προβλέπεται στους ΚΑ 10 6011 
και ΚΑ 10 6051. 


Για τα επόμενα έτη προκαλείται ετήσια δαπάνη ποσού 
53.500,00€, η οποία και θα προβλέπεται στους αντί¬ 
στοιχους κωδικούς αριθμούς των αντίστοιχων προϋ¬ 
πολογισμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 7 Φεβρουάριου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Η Αναπληρώτρια Γ ενική Διευθύντρια 
ΓΕΩΡΓΙΑ ΠΑΤΑΚΙΑΡΑ 
-♦- 

Αριθμ. 2764/224 (5) 

Τροποποίηση της συστατικής πράξης του Ν.Π.Δ.Δ. «Νο¬ 
μικό Πρόσωπο Δημοσίου Δικαίου Παιδείας, Πολιτι¬ 
σμού, Αθλητισμού Σικυωνίων Ή ΜΗΚΩΝΗ”» του Δή¬ 
μου Σικυωνίων. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν.2503/1997 (ΦΕΚ 107/τ.Α'/30-5-1997) 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπικής Αυτοδιοίκηση και άλλες 
διατάξεις». 

2. Τις διατάξεις των άρθρων 239, 240 και 241 του 
Ν.3463/2006 (ΦΕΚ 114/τ.Α78-6-2006) «Κύρωση του Κώδικα 
Δήμων και Κοινοτήτων». 

3. Τις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα Κυβερνη¬ 
τικά Όργανα» που κυρώθηκε με το άρθρο πρώτο του 
Π.Δ. 63/2005 (ΦΕΚ 98/τ.Α722-4-2005). 

4. Τις διατάξεις του Ν.3852/2010 (ΦΕΚ 87/τ.Α77-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως των άρθρων 103 και 280 παρ. ι. 

5. Τ ις διατάξεις του άρθρου 16 του Ν.4147/2013 (ΦΕΚ 
98/τ.Α726-4-2013). 

6. Τις διατάξεις του άρθρου 8 του Π.Δ. 139/2010 (ΦΕΚ 
232/τ.Α727-12-2010) «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου». 

7. Την αριθμ. ΓΓ15650/1253/1 -3-2011 (ΦΕΚ 480/τ.Β7 
29-3-2011) απόφαση του Γ ενικού Γ ραμματέα της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου «Μεταβίβαση δικαιώματος υπογραφής “Με 
εντολή Γ ενικού Γ ραμματέα" στον Προϊστάμενο της Γ ενι¬ 
κής Διεύθυνσης και στους Προϊσταμένους των Υπηρεσι¬ 
ών της Γ ενικής Διεύθυνσης Εσωτερικής Λειτουργίας της 
Αποκεντρωμένης Διοίκησης Πελοποννήσου - Δυτικής 
Ελλάδας και Ιονίου». 

8. Την αριθμ. 131794/13018/31-10-2013 απόφαση του 
Γενικού Γραμματέα της Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου «Ανάθεση 
άσκησης καθηκόντων αναπλήρωσης Προϊσταμένου της 
Γ ενικής Διεύθυνσης Εσωτερικής Λειτουργίας της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου». 

9. Την αριθμ. 322/2011 απόφαση του Δημοτικού Συμ¬ 
βουλίου Σικυωνίων αναφορικά με τη συγχώνευση των 

Νομικών Προσώπων Δημοσίου Δικαίου του Δήμου σε 
ένα Νομικό Πρόσωπο με την επωνυμία «Νομικό Πρόσωπο 
Δημοσίου Δικαίου Παιδείας, Πολιτισμού, Αθλητισμού 
Σικυωνίων Ή ΜΗΚΩΝΗ”» η οποία κρίθηκε νόμιμη με την 
αριθμ. 2032/24-8-2011 απόφαση της Αποκεντρωμένης 
Διοίκησης Πελοποννήσου Δυτ. Ελλάδας και Ιονίου και 
δημοσιεύτηκε στο ΦΕΚ 2199/τ.Β"/30-9-2011. 

10. Την αριθμ. 6/2013 απόφαση του Δημοτικού Συμ¬ 
βουλίου του Δήμου Σικυωνίων αναφορικά με την τρο¬ 
ποποίηση της συστατικής πράξης του Ν.Π.Δ.Δ. «Νομικό 
Πρόσωπο Δημοσίου Δικαίου Παιδείας, Πολιτισμού, Αθλη¬ 
τισμού Σικυωνίων “Η ΜΗΚΩΝΗ”», ως προς το μέρος που 
αφορά τους πόρους αυτού και ειδικότερα την ετήσια 
τακτική επιχορήγηση του Δήμου η οποία μειώθηκε από 
το ποσό των 200.000,00 € στο ποσό των 150.000,00 €. 

11. Την αριθμ. 85058/6975/13/15-1-2014 (ΦΕΚ 132/τ.Β'/ 27- 
1-2014) απόφαση μας με την οποία εγκρίθηκε η αριθμ. 
6/2013 απόφαση του Δημοτικού Συμβουλίου Σικυωνίων. 

12. Την αριθμ. 393/2013 απόφαση του Δημοτικού Συμ¬ 
βουλίου του Δήμου Σικυωνίων αναφορικά με την τρο¬ 
ποποίηση της συστατικής πράξης του Ν.Π.Δ.Δ. «Νομικό 
Πρόσωπο Δημοσίου Δικαίου Παιδείας, Πολιτισμού, Αθλη¬ 
τισμού Σικυωνίων Ή ΜΗΚΩΝΗ”», ως προς το μέρος που 
αφορά τους πόρους αυτού και ειδικότερα την ετήσια 
τακτική επιχορήγηση του Δήμου η οποία μειώνεται από 
το ποσό των 150.000,00 € στο ποσό των 100.000,00 €, 
αποφασίζουμε: 

Α. Εγκρίνουμε την αριθμ. 393/2013 απόφαση του Δη¬ 
μοτικού Συμβουλίου του Δήμου Σικυωνίων με την οποία 
τροποποιείται η συστατική πράξη του Ν.Π.Δ.Δ. «Νομι¬ 
κό Πρόσωπο Δημοσίου Δικαίου Παιδείας, Πολιτισμού, 
Αθλητισμού Σικυωνίων Ή ΜΗΚΩΝΗ”», που συστάθηκε 
με την αριθμ. 322/2011 απόφαση του Δημοτικού Συμ¬ 
βουλίου (ΦΕΚ 2199/τ.Β'/30-9-2011) και τροποποιήθηκε με 
την 6/2013 όμοια απόφαση του Δημοτικού Συμβουλίου 
(απόφαση Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου αρ. 85058/6975/13/15-1-2014 - 
ΦΕΚ 132/τ.Β'/27-1-2014). Συγκεκριμένα τροποποιείται η 
παράγραφος που αφορά τους πόρους του Νομικού Προ¬ 
σώπου και ειδικότερα η ετήσια τακτική επιχορήγηση του 
Δήμου προς αυτό η οποία μειώνεται από το ποσό των 
150.000,00 € στο ποσό των 100.000,00 €. 

Β. Κατά τα λοιπά ισχύει η αριθμ. 322/2011 απόφαση 
του Δημοτικού Συμβουλίου Σικυωνίων που δημοσιεύθηκε 
στο ΦΕΚ 2199/τ.Β730-9-2011. 


Γ. Από την παρούσα απόφαση δεν προκαλείται επιπλέ¬ 
ον δαπάνη σε βάρος του προϋπολογισμού του Δήμου 
Σικυωνίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 7 Φεβρουάριου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Η Αναπληρώτρια Γ ενική Διευθύντρια 
ΓΕΩΡΓΙΑ ΠΑΤΑΚΙΑΡΑ 
-♦- 

Αριθμ. 10 (6) 

Αποδοχή παραίτησης του Καθηγητή Πρώτης Βαθμίδας 
Βενετσάνου Μαυρέα, από τη θέση του Αντιπρύτανη - 
Αναπληρωτή Πρύτανη του Πανεπιστημίου Ιωαννίνων. 

ΤΟ ΣΥΜΒΟΥΛΙΟ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

Έχοντας υπόψη: 

1. Τις διατάξεις του άρθρ ου 12 παρ. 2 του Ν. 4076/2012. 

2. Το ΦΕΚ 779/25-8-2010 (Τεύχος Γ') στο οποίο δη¬ 
μοσιεύθηκε η υπ’ αριθ. Φ.120.61/59/Β2/69829/24-8-2010 
πράξη του Υπουργού Παιδείας Δια Βίου Μάθησης και 
Θρησκευμάτων, περί εκλογής Πρυτανικών Αρχών στο 
Πανεπιστήμιο Ιωαννίνων με θητεία τεσσάρων ετών, από 
1-9-2010 έως 31-8-2014. 

3. Τις διατάξεις του άρθρ ου 8 παρ. 17 του Ν. 4009/2011. 

4. Την Πράξη-Απόφαση αριθ. 4027/27-1-2014 του Πρύ¬ 
τανη του Πανεπιστημίου Ιωαννίνων, περί αποδοχής της 
παραίτησης του Καθηγητή Πρώτης Βαθμίδας Βενετσά¬ 
νου Μαυρέα από τη θέση του Αντιπρύτανη - Αναπλη¬ 
ρωτή Πρύτανη του Πανεπιστημίου Ιωαννίνων. 

5. Την απόφαση που έλαβε το Συμβούλιο του Πανεπι¬ 
στημίου Ιωαννίνων στην υπ’ αριθ. 1/31-1-2014 Συνεδρίασή 
του, εγκρίνει και αποδέχεται την Παραίτηση του Καθηγη¬ 
τή Πρώτης Βαθμίδας Βενετσάνου Μαυρέα του Γεωργίου, 
κατόχου της υπ’ αριθ. ΑΒ 661649 Αστυνομικής Ταυτότη¬ 
τας, η οποία έχει εκδοθεί στις 8-12-2006 από το ΑΤ Αγίας 
Παρασκευής - Αττικής, από τη θέση του Αντιπρύτανη 
- Αναπληρωτή Πρύτανη του Πανεπιστημίου Ιωαννίνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 3 Φεβρουάριου 2014 

Ο Πρόεδρος του Συμβουλίου 
ΠΑΝΑΓΙΩΤΗΣ ΣΟΥΚΑΚΟΣ 

